《贞娘墓歌》
宋代·米芾

何不学仙冢累累，白杨西郭阴风悲。虎邱一叩贞娘墓，薜荔援墙委兰露。

千岁蒙茸几树花，夜飘鬼火晓啼鸦。向怜挟瑟弹清月，犹忆吹箫乘彩霞。

吴阊少年往来道，黛蛾钗燕谁能好。酒滴春云梦不消，泉声幽咽钟声老。

陌上行游缓缓归，昨日红颜今日非。东望阖闾穿葬处，玉凫将化湛卢飞。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。